**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 295**

(protokols Nr. 9, 52. p.)

**Par finansējuma piešķiršanu Cesvaines un Dzelzavas SAC veļas mazgājamās mašīnas iegādei**

Cesvaines un Dzelzavas sociālās aprūpes centrā Dzelzavas struktūrvienībā veļas mazgāšana tiek organizēta pērkot ārpakalpojumu SIA “Madonas slimnīca”, kā arī iespēju robežās pašā aprūpes centrā, izmantojot 3 (trīs) mājas apstākļiem paredzētās veļas mazgājamās mašīnas, kuras ikdienā tiek lietotas vairākus gadus.

Jau ilgstošu laika posmu aprūpes centrā esošā veļas mazgājamā tehnika pārstāj darboties, regulāri nepieciešams veikt ieguldījumus to remontā, kas prasa gan finanšu līdzekļus, gan apgrūtina pilnvērtīgu aprūpes centra ikdienišķo uzdevumu izpildi. Lai to novērstu, aprūpes centram ir nepieciešams iegādāties profesionālu veļas mazgājamo mašīnu ar iepildītas sausas veļas kapacitāti vismaz 15 kg.

Aprūpes centrs ir noskaidrojis iegādājamās tehnikas vēlamo minimāli nepieciešamo tehnisko specifikāciju un veicis cenu aptauju. Par izdevīgāko piedāvājumu ir atzīta profesionālā veļas mazgājamā mašīna LG Titan MAX, kuras cena, ieskaitot PVN, ir 4513,30 EUR

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Piešķirt finansējumu Madonas novada pašvaldības Cesvaines un Dzelzavas sociālās aprūpes centra Dzelzavas struktūrvienībai 4513,30 EUR apmērā no Madonas novada pašvaldības 2025. gada budžeta nesadalītajiem līdzekļiem, kas ņemti no Dzelzavas pagasta pārvaldes 2024. gada budžeta atlikuma.

Domes priekšsēdētājs A. Lungevičs

*S. Kalniņš 28308227*

*B. Žuka 26589181*